
Predkladacia správa

Predložený materiál „Informácia o energetickej bezpečnosti Slovenskej republiky“ Ministerstvo hospodárstva SR predkladá ako iniciatívny materiál.

Materiál charakterizuje energetickú bezpečnosť ako takú, pričom vychádzajúc z európskeho kontextu popisuje súčasný stav energetickej bezpečnosti v Slovenskej republike. Energetická bezpečnosť je opísaná z hľadiska bezpečnosti zásobovania uhlím, ropou, zemným plynom a elektrinou, ako aj možnosťami štátnej správy z hľadiska zaistenia bezpečnosti v energetike. V prílohe materiálu je uvedený vývoj cien energie od roku 2000 ako i vyhodnotenie podielu štátu na majetkovej účasti energetických spoločností a prehľad vývoja výkonov, nákladov, hospodárskeho výsledku a investícií v týchto energetických spoločnostiach.

Cieľom predkladaného materiálu je informovať vládu o stave energetickej bezpečnosti SR a o opatreniach, ktoré môžu prispieť k jej zvýšeniu.

Materiál nebol predmetom medzirezortného pripomienkového konania. 

Predkladaný materiál nemá finančný, ekonomický a environmentálny vplyv a ani dopad  na  zamestnanosť a podnikateľské prostredie.










